Mazā Skolas iela (Rīga)
Šis raksts ir par ielu Rīgā. Par citām jēdziena Mazā Skolas iela nozīmēm skatīt nozīmju atdalīšanas lapu. Mazā Skolas iela ir iela Vecrīgā, Rīgas Centra rajonā. Iela atdalās no Palasta ielas netālu no Herdera laukuma līdzās Doma baznīcai un beidzas kā strupceļš. Ielas garums ir 45 metri, tā ir klāta ar bruģa segumu. Iela veidojusies Reformācijas laikā 16. gadsimtā pie agrākās Rīgas domskolas.